OpenLLM-France/wikimedia huggingface dataset:
# Yahya Al-Shehri

Yahya Sulaiman Ali Al-Shehri (en àrab, يحيى سليمان علي الشهري; Dammam, Aràbia Saudita, 26 de juny de 1990) és un futbolista saudita que juga com a migcampista en el CD Leganés de la Primera Divisió espanyola, cedit per l'Al Nassr de la Lliga Professional Saudita. És, a més, internacional per la selecció de l'Aràbia Saudita.

## Trajectòria

Al-Shehri es va formar a les categories inferiors de la seva ciutat natal, l'Al-Ittifaq Club Dammam. El 2010 va fer el seu debut professional a la Lliga Professional Saudita. El 2013 va fitxar per l'Al Nassr de la mateixa competició. El 2018, el club el va cedir al CD Leganés de la Primera Divisió espanyola.
Al-Shehri ha estat internacional amb les categories juvenils de la selecció de l'Aràbia Saudita. El maig de 2018 va ser convocat per disputar la Copa del Món de Rússia.

## Palmarès

Al Nassr
* Lliga saudita: 2013-14, 2014-15
* Copa del Príncep de la Corona saudita: 2013-14

## Referències

* ↑ «Yahya Al-Shehri». BDFutbol. [Consulta: 14 juny 2018].
* ↑ «Yahia Al-Shehri, primer refuerzo invernal del Leganés» (en castellà). Mundo Deportivo, 21-01-2018. [Consulta: 14 juny 2018].
* ↑ «La prelista de Arabia Saudita para el Mundial de Rusia 2018» (en castellà). Sport, 18-05-2018. [Consulta: 14 juny 2018].
# Euctemó

Euctemó (en llatí Euctemon, en grec Εὐκτήμων) va ser un retòric grec que va viure al començament de l'Imperi Romà. En parla Sèneca que va conservar alguns fragments dels seus discursos (Controv. 3.19, 20, 4.25, 5.30, 34.).

## Referències

* ↑ «Euctemó». Gran Enciclopèdia Catalana. Barcelona: Grup Enciclopèdia Catalana.
# Luis González de Albelda y Cayro

Luis Carlos González de Albelda y Cayro, primer marquès del Cairo, (Moorcelle, Països Baixos, 28 de maig de 1686 – Pamplona, Navarra, 30 de setembre de 1765) va ser un militar espanyol, tinent general dels Reials Exèrcits, capità general de Mallorca durant el regnat de Ferran VI d'Espanya.
Pertanyia a una família espanyola assentada a Flandes des del segle xvi i que destacà en la milícia. Era baró d'Albelda, senyor de Ranebeque, Vallestrade i Galgebeelt, comanador de Zieza. Era casat amb Catalina María Peregrina de Giudize y de la Sierra, filla d'una dama de la reina Isabel Farnese. Ingressà a l'exèrcit en 1707 i en 1719 fou ajudant de la Guàrdia valona. En 1732 fou nomenat capità de les guàrdies i cavaller de l'Orde de Sant Jaume, i en 1733 fou ascendit a brigadier i nomenat inspector de cavalleria de Castella, Extremadura i Andalusia. En 1740 ascendí a mariscal de camp i se li fou concedit el títol de marquès del Cairo.
En 1742 fou nomenat comandant general interí i president de la Reial Audiència d'Aragó i en 1747 ascendí a tinent general. De 1752 a 1761 fou capità general de Mallorca, president de la Reial Audiència de Mallorca i jutge privatiu de la Renda Reial del Tabac. El maig de 1761 fou nomenat virrei de Navarra, càrrec que va ocupar fins a la seva mort el setembre de 1765.

## Referències

* ↑ González de Albelda y Cayro, Luis Carlos< Auñamendi Eusko Entziklopedia
* ↑ María Teresa Fernández-Mota de Cifuentes Relacíon de títulos nobiliarios vacantes, y principales documentos que ..., p. 73
* ↑ Luis González de Albelda y Cayro, Real Academia de la Historia
# Bythaelurus incanus

Bythaelurus incanus és una espècie de peix de la família dels esciliorrínids i de l'ordre dels carcariniformes.

## Morfologia

* Els mascles poden assolir 45,4 cm de longitud total.

## Hàbitat

És un peix marí que viu entre 900-1.000 m de fondària.

## Distribució geogràfica

Es troba a Austràlia.

## Referències

* 1 2 3 FishBase (anglès)
* ↑ Last, P.R. i J.D. Stevens, 1994. Sharks and rays of Australia. CSIRO, Austràlia. 513 p.
* ↑ Compagno, L.J.V., D. Dando i S. Fowler, 2005. A field guide to the sharks of the world. Harper Collins Publishing Ltd., Londres, Gran Bretanya, 368 p.

## Bibliografia

* Compagno, L.J.V.: FAO species catalogue. Volum 4. Sharks of the world. An annotated and illustrated catalogue of shark species known to date. Part 2 - Carcharhiniformes. FAO Fish. Synop. 125(4/2):251-655. Any 1984.
* Compagno, L.J.V. i V.H. Niem, 1998. Scyliorhinidae. Catsharks. p. 1279-1292. A: K.E. Carpenter i V.H. Niem (eds.) FAO Identification Guide for Fishery Purposes. The Living Marine Resources of the Western Central Pacific. FAO, Roma, Itàlia.
* Coppola, S.R., W. Fischer, L. Garibaldi, N. Scialabba i K.E. Carpenter, 1994 SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, Itàlia, FAO. 103 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Sant Pere de Casserres (Casserres)

* No s'ha de confondre amb Monestir de Sant Pere de Casserres.
Sant Pere de Casserres és una església romànica enrunada documentada des de l'any 889 a Casserres, al Berguedà. Va ser un priorat benedictí que depenia del monestir de Sant Serni de Tavèrnoles. L'indret de Casserres es troba documentat el 798, quan Lluís el Pietós va ordenar l'ordenació del territori entre els castells de Casserres, Osona i Cardona. A l'indret de l'església s'han fet diverses excavacions arqueològiques.

## Descripció

L'església, formada per nau rectangular i capçada a l'est per un creuer on hi havia quatre pilars per suportar un cimbori. L'absis és quadrat, i per construir-lo es va aprofitar un edifici anterior destinat al culte i relacionat amb una vil·la romana. L'església tenia les dependències monacals adossades al sud, també construïdes sobre estructures anteriors.

## Història

El primer document que esmenta l'església és el que testimonia la venda d'una vinya. Un altre document del 1009 esmenta que el vicari Guifré i la seva esposa van donar un alou que també delimitava amb Sant Pere de Casserres. El 1040 va figurar al testament de Guillem Ramon de Torrecilla, i l'abat Guillem de sant Serni el va permutar per un alou a Sanavastre, i va passar a dependre de la Vall de Valira.
Formava part del priorat creat des del monestir de Sant Serni al segle XI i que el 1212 ja no tenia comunitat. Si bé el 1474 encara s'esmenta la casa com a priorat, no va ser fins el 2005 quan es van trobar les restes tardonromanes mentre es feien obres a la carretera.
Les restes localitzades en les excavacions abasten el període entre el segle V i el XVIII. En concret, s'observen quatre cronologies diferents, la del domini visigòtic medieval (401-715), la de la Catalunya vella sotmesa als Carolingis (800-988), la dels Comtes de Barcelona (988-1150) i la moderna (1453-1789).

## Referències

* 1 2 «Sant Pere de Casserres - Monestirs de Catalunya». [Consulta: 27 març 2022].
* ↑ «Sant Pere de Casserres | enciclopèdia.cat». [Consulta: 27 març 2022].
* 1 2 «Sant Pere de Casserres». [Consulta: 27 març 2022].
* ↑ NacióBerguedà. «Casserres descobreix un jaciment romà, i el que podria ser l'autèntic monestir llegat per Lluís el Pietós | NacióBerguedà». [Consulta: 27 març 2022].
* 1 2 «Sant Pere de Casserres». [Consulta: 27 març 2022].
* ↑ «Jaciment de Sant Pere de Casserres». Gencat. [Consulta: 2022].
# Cabdill aladaurat

El cabdill aladaurat (Poecilotriccus calopterus) és un ocell de la família dels tirànids (Tyrannidae).

## Hàbitat i distribució

Habita els boscos dels Andes al centre i sud de l'Equador i nord-oest del Perú.

## Referències

* ↑ «Cabdill aladaurat». Cercaterm. TERMCAT, Centre de Terminologia. Rev. 20/10/2022(català)
# Yahya I ibn Muhàmmad

Yahya I ibn Muhàmmad (+863) fou emir idríssida del Magrib. Era fill de Muhàmmad ibn Idrís II i va succeir el seu germà Ali I ibn Muhammad que va morir jove i sense fills el gener del 849.
Va tenir un regnat pacífic durant el qual es van instal·lar a Fes i altres llocs nombrosos emigrants de l'Àndalus i també altres d'Ifríqiya, de manera que la ciutat es va quedar petita per la població que hi havia de viure i es va engrandir amb diverses construccions incloent dues grans mesquites: la dels Karawiyyin i la de l'Àndalus, les dues edificades el 859.
Com el seu germà, va morir encara bastant jove el 863 (uns 35 anys o menys). El va succeir el seu fill Yahya II ibn Yahya.

## Referències

* 1 2 3 Terrasse, Henri. Histoire du Maroc des origines à l'établissement du Protectorat français (en francès). 2 volums. Cassablanca: Éditions Atlantides, 1949-1950.
# Fairview (Pennsilvània)

Fairview és una població dels Estats Units a l'estat de Pennsilvània. Segons el cens del 2000 tenia 220 habitants.

## Demografia

Segons el cens del 2000, Fairview tenia 220 habitants, 78 habitatges, i 64 famílies. La densitat de població era de 606,7 habitants per quilòmetre quadrat.
Dels 78 habitatges en un 38,5% hi vivien nens de menys de 18 anys, en un 66,7% hi vivien parelles casades, en un 7,7% dones solteres, i en un 17,9% no eren unitats familiars. En el 14,1% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,02.
Per edats la població es repartia de la següent manera: un 26,4% tenia menys de 18 anys, un 10% entre 18 i 24, un 28,6% entre 25 i 44, un 23,6% de 45 a 60 i un 11,4% 65 anys o més.
L'edat mediana era de 34 anys. Per cada 100 dones de 18 o més anys hi havia 92,9 homes.
La renda mediana per habitatge era de 48.125 $ i la renda mediana per família de 50.000 $. Els homes tenien una renda mediana de 39.688 $ mentre que les dones 20.625 $. La renda per capita de la població era de 17.997 $. Entorn del 5,7% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fairview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Fairview». American Fact Finder. Oficina del Cens dels Estats Units, 12-01-2010.
# Vendenesse-sur-Arroux

Vendenesse-sur-Arroux és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 516 habitants.

## Història

Llista dels alcaldes successius :
| Data d'elecció | Identitat |
| 2001-2008 | Jean-Claude Augard |
| 2008- | Gilles Nivot |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 477 | 487 | 478 | 562 | 594 | 590 | 598 |
| A partir de 1990: Població sense dobles comptes |||||||
# Lèmur mostela de Fleurete

El lèmur mostela de Fleurete (Lepilemur fleuretae) és una espècie de lèmur mostela que, com tots els altres lèmurs, és endèmica de Madagascar. És un lèmur mostela de mida mitjana, amb una llargada total de 58-67 cm, dels quals aproximadament 30 cm pertanyen a la cua. Viu en selves pluvials primàries i secundàries del sud-est de l'illa.

## Referències

* 1 2 Garbutt, Nick. Mammals of Madagascar, A Complete Guide, 2007, p. 120.
# Byumba

Byumba és una ciutat al nord de Ruanda, a la província del Nord i és la capital del districte de Gicumbi. És la llar d'una Aldea Infantil SOS. Es troba a 60 km al nord de la capital Kigali. Aquesta ubicació es troba aproximadament a 30 km al sud de la frontera internacional amb Uganda a Gatuna.

## Activitat econòmica

La Banque Populaire du Rwanda (BPR) manté una sucursal a Byumba.

## Referències

* ↑ Map Showing Kigali And Byumba With Distance Marker
* ↑ Travel Distance Between Byumba And Gatuna

## Bibliografia

* Jean-Claude Klotchkoff (et al.), « Byumba », A: Le Rwanda aujourd'hui, Éditions du Jaguar, Paris, 2008 (2e éd.), p. 103-105 ISBN 978-2-86950-422-6

## Enllaços externs

* Byumba a Catholic-Hyerarchy
* SOS children's village Arxivat 2007-05-15 a Wayback Machine.
# Salamandra tigrada

La salamandra tigrada (Ambystoma tigrinum) és una espècie d'amfibi urodel pertanyent al gènere Ambystoma. També coneguda com la salamandra tigre de l'est.

## Referències

* ↑ «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
* ↑ «Aquarium Online - Axolotols (Walking Fish)», April 10, 2013. Arxivat de l'original el 2013-04-10.
# Xavier Horcajo

Xavier Horcajo (Barcelona, 1958) és un periodista i economista català llicenciat en periodisme i doctorat en ciències econòmiques. Començà la seua trajectòria laboral treballant a l'auditoria Touche & Ross per a posteriorment dedicar-se per complet al periodisme. En este àmbit ha treballat per al periòdic Avui i més tard com a director de l'edició valenciana de Diario 16. Així mateix, també ha col·laborat amb altres mitjans de comunicació nacionals i internacionals com El Noticiero Universal, RNE, Le Monde i El País.
Entre les seues últimes labors professionals se troben la de subdirecció de la revista Época i la direcció del canal d'informació econòmica Intereconomía TV, lloc que va aconseguir després de treballar com a director d'Intereconomía a Catalunya. En eixe lloc va passar a un momentani i mal afortunat primera pla, el 31 de gener de 2009 després d'emetre un vídeo sobre el maltractament laboral per part d'El Gran Wyoming contra una becària del seu programa que va resultar ser un fake creat pel mateix equip d'El Intermedio amb el qual, Horcajo estava mantenint quasi cada dia un intercanvi d'insults en antena.
Javier Horcajo ha escrit obres de caràcter econòmic, entre les quals es troben "Al otro lado del Atlantico" i "JR El Tiburon"

## Referències

* ↑ «Xavier Horcajo» (en castellà). Intereconomia. Arxivat de l'original el 2013-06-22. [Consulta: 24 desembre 2012].
* ↑ Xavier Horcajo dirigirá Intereconomía TV en Libertaddigital.com
# Fairview (Utah)

Fairview és una població dels Estats Units a l'estat de Utah. Segons el cens del 2000 tenia 1.160 habitants.

## Demografia

Segons el cens del 2000, Fairview tenia 1.160 habitants, 371 habitatges, i 294 famílies. La densitat de població era de 358,3 habitants per km².
Dels 371 habitatges en un 44,7% hi vivien nens de menys de 18 anys, en un 73% hi vivien parelles casades, en un 5,4% dones solteres, i en un 20,5% no eren unitats familiars. En el 19,4% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,11 i el nombre mitjà de persones que vivien en cada família era de 3,58.
Per edats la població es repartia de la següent manera: un 35,8% tenia menys de 18 anys, un 7,8% entre 18 i 24, un 23% entre 25 i 44, un 18,7% de 45 a 60 i un 14,7% 65 anys o més.
L'edat mediana era de 31 anys. Per cada 100 dones de 18 o més anys hi havia 93 homes.
La renda mediana per habitatge era de 34.946 $ i la renda mediana per família de 38.472 $. Els homes tenien una renda mediana de 30.938 $ mentre que les dones 19.107 $. La renda per capita de la població era de 13.506 $. Entorn del 7,8% de les famílies i el 8,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fairview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Fairview». American Fact Finder. Oficina del Cens dels Estats Units, 12-01-2010.
# Vipsània Marcel·la

Vipsània Marcel·la Agripina (en llatí: Vipsania Marcella Agrippina; 27 a. C. - ?) va ser l'única filla del polític i militar romà Marc Vipsani Agripa amb la seva segona esposa Clàudia Marcel·la. Va ser la primera neta d'Octàvia Menor i la primera reneboda del primer emperador romà August.
Al voltant de l'any 14 aC, es va casar amb el general i polític romà Publi Quintili Var, i potser després amb Marc Emili Lèpid. Si es va casar amb aquest últim, un fill seu seria conegut per una dedicatòria a la basílica Emília. Poc se sap sobre aquest matrimoni, ni si van tenir fills.
Segons Tàcit, no va morir de part o per causes naturals. L'historiador afirma que els fills d'Agripa van morir en batalla, d'inanició o enverinats. No obstant això, pot ser que es refereixi exclusivament als fills d'Agripa amb la seva esposa Júlia, la filla de l'emperador August, ja que l'historiador no menciona específicament el nom de Marcel·lina. No se sap amb certesa la data de la seva mort.
En els llibres de Robert Graves Jo, Claudi i Claudi el Déu, l'emperadriu romana Lívia Drusil·la l'acusa d'incest amb el seu difunt pare, la qual cosa la condueix al suïcidi.

## Referències

* ↑ Hipòtesi rebatuda en M. Reinhold,Publio Quintilio Varo, yerno de Agripa, en Cph 67 (1972), p. 119-121
* ↑ R.Syme,The Augustan Aristocracy, Oxford 1986
* ↑ Tàcit. Annals III,19.3
# Lèmur mostela d'Otto

El lèmur mostela d'Otto (Lepilemur otto) és un lèmur del gènere dels lèmurs mostela. Com tots els lèmurs, és endèmic de Madagascar. Viu a Ambodimahabibo, a la província de Mahajanga. El seu àmbit de distribució està limitat probablement pels rius Mahajambo i Sofia. El nom de l'espècie és un homenatge al Dr. Michael Otto per la seva donació a la investigació dels lèmurs malgaixos. Els seus parents més propers són el lèmur mostela dels Grewcock i el lèmur mostela de Milne-Edwards.
# Bythiospeum cisterciensorum

Bythiospeum cisterciensorum és una espècie de gastròpode d'aigua dolça de la família Hydrobiidae.

## Hàbitat

Viu a l'aigua dolça.

## Distribució geogràfica

És un endemisme d'Àustria.

## Referències

* ↑ uBio (anglès)
* ↑ IUCN (anglès)
* ↑ Encyclopedia of Life (anglès)

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
* Glöer P., 2002: Die Susswassergastropoden Nord- und Mitteleuropas. Conch Books, Hackenheim, Alemanya.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa.

## Enllaços externs

* Check List of Austrian Mollusca (anglès)
* BioLib (anglès)
* GBIF (anglès)
# Sakhalinka

«Sakhalinka» té aquests significats:
* Sakhalinka (Pervomaiski), localitat de la regió de Pervomaiski, a l'óblast de Tomsk, Rússia
* Sakhalinka (Tomsk), localitat de la regió de Pervomaiski, a l'óblast de Tomsk, Rússia
# Scottsburg (Indiana)

Scottsburg és una població dels Estats Units a l'estat d'Indiana. Segons el cens del 2000 tenia 6.040 habitants.

## Demografia

Segons el cens del 2000, Scottsburg tenia 6.040 habitants, 2.539 habitatges, i 1.604 famílies. La densitat de població era de 485,8 habitants/km².
Dels 2.539 habitatges en un 30,6% hi vivien nens de menys de 18 anys, en un 44,5% hi vivien parelles casades, en un 14,1% dones solteres, i en un 36,8% no eren unitats familiars. En el 32,4% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,87.
Per edats la població es repartia de la següent manera: un 24,2% tenia menys de 18 anys, un 10,9% entre 18 i 24, un 29,5% entre 25 i 44, un 20,3% de 45 a 60 i un 15,1% 65 anys o més.
L'edat mediana era de 35 anys. Per cada 100 dones de 18 o més anys hi havia 85,2 homes.
La renda mediana per habitatge era de 30.687$ i la renda mediana per família de 37.083$. Els homes tenien una renda mediana de 31.217$ mentre que les dones 21.321$. La renda per capita de la població era de 16.552$. Entorn del 12,6% de les famílies i el 15,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Scottsburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Scottsburg». American Fact Finder. Oficina del Cens dels Estats Units, 12-01-2010.
# Butia

Butia,també conegut com a Palmeres Pindo és un gènere de palmeres (arecàcies) natiu d'Amèrica del Sud, al Brasil, Paraguai, Uruguai i Argentina. Moltes de les seves espècies fan fruits comestibles i de vegades se'n fan begudes alcohòliques.

## Taxonomia

* Butia archeri
* Butia campicola
* Butia capitata(Wine Palm, Jelly Palm, Pindo Palm)
* Butia catarinensis
* Butia eriospatha(Woolly Butia Palm)
* Butia exospadix
* Butia lallemantii
* Butia lepidotispatha
* Butia leptospatha
* Butia marmorii
* Butia matogrossensis
* Butia microspadix
* Butia odorata
* Butia paraguayensis(Dwarf Yatay)
* Butia pubispatha
* Butia purpurascens(Purple Yatay Palm)
* Butia stolonifera
* Butia witeckii
* Butia yatay(Yatay Palm)
* x Butyagrus nabonnandii; (Butia odorata x Syagrus romanzoffiana)
Són palmeres amb lesfulles palmades de 2-4 m de llarg. Hi ha espècies gairebé sense tija fins d'altres que fan 10 m d'alt.
Butia capitata destaca per ser una palmera molt resistent d'entre les palmades i suporta temperatures fins a 10 °C sota zero.

## Enllaços externs

* Scanpalm Butia Arxivat 2008-04-18 a Wayback Machine.

## Referències

* Royal Botanic Gardens, Kew palm checklist: Butia Arxivat 2007-03-06 a Wayback Machine.
* PACSOA: Butia Arxivat 2012-03-26 a Wayback Machine.
# Feixans del Pas del Llop

Els Feixans del Pas del Llop és un feixà allargassat del límit dels termes municipals d'Abella de la Conca i de Conca de Dalt (antic terme d'Hortoneda de la Conca), a la comarca del Pallars Jussà.
Estan situats al nord-oest d'Abella de la Conca, a l'extrem nord-occidental del terme municipal d'aquesta vila. Són a llevant de la Collada de Gassó i a ponent del cim del Gallinova, i pel seu costat septentrional discorre el corriol que uneix aquests dos accidents geogràfics. Fan de límit septentrional de la partida de la Bernada tot i que majoritàriament pertanyen a la d'Ordins.

## Enllaços externs

* Els Feixans del Pas del Llop en el seu entorn, a l'Institut Cartogràfic de Catalunya
# Violer bord

El violer bord, o violer, (Matthiola incana (L.) R.Br.) és una planta del gènere Matthiola que creix espontàniament a parets, penyals, barrancs i murs de Girona, Barcelona, Tarragona, Mallorca, Menorca i Eivissa. És cultivada a jardins i subespontània. Floreix de maig al juliol. L'oli que s'extrau de les seves flors s'usa per a fer masatges.
Se sembla al violer marí (Matthiola sinuata), però aquest últim viu a les platges i té les fulles a la base en forma de roseta i són molt dividides.
El violer bord és una planta aromàtica d'entre vint i seixanta centímetres d'alt, coberta per una pilositat que li dona una coloració blanquinosa i que fa les fulles acaramullades a la part de dalt de les tiges. Les seves flors són de color morat, tot i que de vegades poden ser roses o blanques.

## Referències

* 1 2 3 Violer bord Herbari Virtual de la Mediterrània Occidental
* 1 2 Violer bord Arxivat 2010-08-23 a Wayback Machine. Menorca oculta (castellà) (anglès)
# Lèmur mostela de Seal

El lèmur mostela de Seal (Lepilemur seali) és una espècie de lèmur mostela. Com tots els lèmurs, és endèmic de Madagascar. És un lèmur mostela gran que mesura 57-64 cm de llargada, dels quals 25-28 cm pertanyen a la cua. És originari del nord-est de Madagascar, on viu en selves pluvials primàries i secundàries d'altitud mitjana.

## Referències

* 1 2 Garbutt, Nick. Mammals of Madagascar, A Complete Guide, 2007, p. 120–121.